**မော်ကွမ်ဒေသဖွံဖြိုးရေးအဖွဲ့**

လိင်ပိုင်းဆိုင်ရာ အမြတ်ထုတ်ခြင်းနှင့် အလွဲသုံးစားလုပ်ခြင်း အသိပညာမြှင့်တင်ရန်ရေး

ဗီဒီယိုစာသား

ဤဗီဒီယိုကို ကျိုင်းတုံမြို့နယ်ရှိ ကျေးရွာတစ်ရွာတွင် ရိုက်ကူးသည်။

**အခန်း (၁)**

အစားအသောက်အကူအညီပေးရေး ဝန်ထမ်းတစ်ဦးသည် အကူအညီပေးရေး ပစ္စည်းများကို တင်ဆောင်လျက် ဆိုင်ကယ်ဖြင့် ရွာထဲသို့ ဝင်လာသည်။

တဲအိမ်ငယ်တစ်ခုအတွင်းတွင် အမေ၊ သမီးပျိုတစ်ဦးနှင့် ကလေးငယ်(၃) ဦး မုန့်ညှင်းရွက်ပြုတ်ဟင်းရည်ကို မီးဖိုးနားတွင် ဝိုင်းထိုင်ပြီး သောက်နေကြသည်။ မလှမ်းမကမ်းတွင် ပန်းနာရောဂါသည် ဖခင်မှာ ချောင်းတစ်ဟွတ်ဟွတ်ဖြင့် ပက်လက် ကုလားထိုင် တစ်ခုတွင် နွမ်းလျှစွာ ထိုင်နေ သည်။

**ကလေးငယ်တစ်ဦး** - မေမေ၊ သားတို့နေ့တိုင်း မုန်ညင်းရွက်ပြုတ်ဘဲ သောက်နေရတယ်။

အခြားကလေးများက မိခင်ကို ကြည့်နေသည်။ သမီးပျိုကတော့ ခေါင်းငိုက်စိုက်နှင့် မုန့်ညှင်းရွက်ပြုတ်ကို ဇွန်းဖြင့်မွှေနောက်ရင်း စိတ်ပျက်နေသည်။

**မိခင်** - အေးအေး နောက်ရက်က အမေကောင်းတာလေး ချက်ကျွေးမှာပေါ့သားရယ်။

**အခန်း (၂)**

အကူအညီပေးရေး ၀န်ထမ်းသည် ဆိုင်ကယ်ပေါ်မှ စက္ကူဖာဖြင့် အကူအညီပေးရေး အစားအသောက်ပစ္စည်းများ ဆီ ဆား ပဲနှင့် ပံ့ပိုးပစ္စည်းအချို့ကို ယူသွားပြီး တဲထဲသို့ ဝင်သွားရင်း နှုတ်ဆက်သည်။

**၀န်ထမ်း** - အဒေါ်တို့နေကောင်းကြရဲ့လား ၊ ထမင်းစားနေတာလား၊ ဘာဟင်းတွေချက်စားကြလဲ

**မိခင်** - ထုံးစံအတိုင်း မုန်ညင်းပြုတ်ဘဲစားနေရတာ .

သမီးပျိုကတော့ ထမင်းစားပွဲမှာ မည်သူ့ကိုမှ မကြည့်ဘဲ ထိုင်နေသည်။

**အဖေ** - ဒီကလေးတွေကတော့ ကျော်ကျော့်ကို အားနာစရာ ဖြစ်အောင်လုပ်ပြန်ပြီ

**၀န်ထမ်း** - ရပါတယ် ဉီးလေးရယ် (ဟုရယ်လျှက်ပြန်ပြော)

**မိခင်** - ငါ့တူရေ အဒေါ်တို့လို့ ရွှေ့ပြောင်း လုပ်သား ကျပမ်းလုပ်စားရတဲ့ လူတွေအဖို့ အခုလို ကပ်ရောဂါ ကာလမှာ အခက်အခဲ တွေများတာပေါ့။ အလုပ်ကမရှိ အရင်းအနှီးကမရှိ အရင်ထဲကရရစားစားတွေဆိုတော့ စုမိဆောင်းမိတာမရှိဘူးလေ၊ ရောဂါတွေ ဖြစ်တာလည်း နှစ်ချီလာတော့ စားရေးသောက်ရေးလည်း ခက်ခဲလာတယ်။ တစ်နေ့လာလည်း မုန့်ညှင်းရွက်ပြုတ်တစ်နေ့လာလည်း မနက်ည မုန့်ညှင်းရွက်ပြုတ်ပဲပေါ့ကွယ်။ ကလေးတွေလည်း သနားမိတယ် ။ ဒီကပ်ရောဂါလည်း အမြန်ပြီးစေချင်ပါပြီ။

**အဖေ** - ကျွန်တော်လည်း ကိုဗစ်ဖြစ်ပြီးကတည်းက ပန်းနာရောဂါက ပြန်ထလာတော့ အလုပ်ကမလုပ်နိုင်တော့ဘူး၊ ကိုဗစ်ပြီးရင် တောင် နေ့စားပြန်လိုက်နိုင်ပါ့မလား မသိတော့ပါဘူး။

ထိုစဉ် ၀န်ထမ်းသည် သမီးပျို၏အနားသို့ ကပ်ပြီး လက်‌ဆောင်ပစ္စည်းလေး တစ်ခုပေးလိုက်သည်/ ထို့နောက် သမီးပျိုအား ကျောလေးပုတ်လုပ်လိုက်သည် ။

ခနအကြာတွင် ၀န်ထမ်းသည် ထိုအိမ်မှ ပြန်ထွက်သွားပြီး အခြားနေရာများသို့ ဆက်လက်သွားရောက်ဖြန့်ဝေရန်သွားသည်။

**အခန်း (၃)**

အကူအညီပေးရေး အဖွဲ့အစည်းက ဝန်ထမ်းများအတွက် ပြုလုပ်သော လိင်ပိုင်းဆိုင်ရာ အမြတ်ထုတ်ခြင်းနှင့် အလွဲသုံးစားမှုများကို ကာကွယ်ရေး သင်တန်းကို ပြုလုပ်နေသည်။

အစားအသောက် အကူအညီပေးမှုကို ကျေးရွာများအတွက် တာဝန်ယူထားရသော ကျော်ကျော်လည်း ထိုသင်တန်းကို တက်ရောက်ရသည်။

**အခန်း (၄)**

မော်ကွမ်က ရွာသူရွာသားများအတွက် ပြုလုပ်သော လိင်ပိုင်းဆိုင်ရာ အမြတ်ထုတ်မှုနှင့် အလွဲသုံးစားမှုဆိုင်ရာ ပညာပေးသင်တန်းကို ပြုလုပ်နေပြီး မိန်းမပျိုလေး၏ မိခင်ကလည်း ထိုသင်တန်းကို တက်ရောက်လျက်ရှိသည်။

သင်တန်းဆရာ - ကျွန်တော်တို့ စီမံချက်တွေမှာ ပါဝင်တဲ့သူတွေကို ဝန်ထမ်းတွေရဲ့ လိင်ပိုင်းဆိုင်ရာ အမြတ်ထုတ်မှုနှင့် အလွဲသုံးစားမှုက ကာကွယ်ပေးဖို့က အလွန်ကို အရေးကြီးပါတယ်။ ဝန်ထမ်းတွေက ဒါနဲ့ပတ်သက်တဲ့ စည်းမျဉ်း ၆ ခုကို လိုက်နာရမှာဖြစ်ပြီး လိင်ပိုင်းဆိုင်ရာ အမြတ်ထုတ်မှုနှင့် အလွဲသုံးစားမှုဆိုင်ရာ အမျိုးအစားများစွာရှိပါတယ်။ ဝန်ထမ်းတွေက ချမှတ်ထားတဲ့ ဒီ လိင်ပိုင်းဆိုင်ရာ အမြတ်ထုတ်မှုနှင့် အလွဲသုံးစားမှုဆိုင်ရာတစ်ခုခုကို ချိုးဖောက်ရင် အဖွဲ့အစည်းက သည်းခံမှာ မဟုတ်ဘဲ အလုပ်ကထုတ်ပယ်သွားမှာ ဖြစ်သလို ဥပဒေအရလည်း အရေးယူသွားမှာ ဖြစ်ပါတယ်။ ဒီလို တခုခု ဖြစ်ပေါ်လာတယ်ဆိုရင် အမျိုးမျိုးသော တိုင်ကြားမှုပုံစံတွေနဲ့ တိုင်ကြားနိုင်ပါတယ်။

မိခင်က တိုင်ကြားရေး ယန္တရားတွေကို လက်လာရသလို သင်တန်းက အပြန်လမ်းမှာလည်း ကျေးရွာကြော်ငြာဘုတ်မှာ ကပ်ထားတဲ့ လိင်ပိုင်းဆိုင်ရာ အမြတ်ထုတ်မှုနှင့် အလွဲသုံးစားမှုဆိုင်ရာ ပိုစာတာတွေကို သေချာဖတ်ခဲပါသေးတယ်။

**အခန်း (၅)**

၀န်ထမ်းသည် ကောင်မလေးထံ နောက်ရက်တွင် ထပ်မံသွားရောက်ပြီး အိမ်မှ ပြန်အထွက်ကို မိခင်ဖြစ်သူက တွေ့လိုက်သည်။

**မိခင်။** သမီးရေ ဆရာအိမ်ကိုလာသွားတာလား။ ဒီရက်က သူလာရမယ့် ရက်မှမဟုတ်တာ။ ထူးဆန်းတယ်နော်။

**အခန်း (၆)**

မိခင်က အကူအညီပေးရေးအဖွဲ့က ဝန်ထမ်း သမီးဖြစ်သူဆီလာတဲ့ ကိစ္စကို မည်သို့ဖြေရှင်းရလဲဟု စဉ်းစားနေသည်။ ထို့အပြင် ယခုလို ကပ်ရောဂါ အချိန်မှာ အစားအသာက်အကူအညီမှုများ ဆုံးရှုံးသွားမလားဟုလည်း စိတ်ပူနေသည်။

မိခင်သည် သင်တန်းတွင်လေ့လာခဲ့ရသည့် တိုင်ကြားရေးဆိုင်ရာ သတင်းအချက်အလက်များကို သတိရသည်။ နောက်ဆုံးတွင် ထိုပြသနာကို သူမ၏ ကျေးရွာက အကူအညီပေးရန် သတ်မှတ်ထားသူ မအေးနှင့် တိုင်ပင်ဆွေးနွေးရန် ဆုံးဖြတ်လိုက်သည်။

**မိခင်** - မအေးရေ ငါညီးကို တိုးတိုးတိတ်တိတ်တိုင်ပင်စရာလေးရှိလို့ပါအေ

**မအေး** (CFM member ) - ဘာကိစ္စများလည်း အမ

**မိခင်** - ငါတို့ရွာကို အစားအစာတွေ လာပေးနေတဲ့ ---- အဖွဲ့က ကောင်လေးလေ

**မအေး** - ကျော်ကျော်လား သိတယ်လေအမ ဘာဖြစ်လို့လဲ

**မိခင်** - မနေ့ကငါ့သမီးကို ဆိုင်ကယ်နဲ့အပြင်ခေါ်သွားလို့လေ။ ငါ့မှာ စဉ်းစားရတာ အိပ်လို့တောင်မပျော်ပါဘူးအေ။ ရွာထဲက လူတွေသိရင် ကဲ့ရဲ့အပစ်တင်ကြမလား။ အတည်မယူပဲ အပျော်ကြံမှာလား။ ငါကတားလိုက်ရင်လည်း အထောက်အပံ့ပစ္စည်းတွေ ငါတို့မရတော့ဘဲနေမလား တွေးပြီး ပူပင်မိတယ် စိတ်ညစ်ပါတယ်အေ

**မအေး** - သူတို့က အဲဒီလို လုပ်လို့မရဘူးလေး အမလည်း မော်ကွမ်အဖွဲ့က လာပေးတဲ့ သင်တန်းတက်ဖူးတာပဲ ၀န်ဆောင်မှုတွေက အခမဲ့လေ ၊ သူတို့ အဲလိုလုပ်လို့မရဘူးလေ

**မိခင်** - ငါလည်း သင်တန်းတက်ဖူးတော့ ညီးတို့ကို ဆက်သွယ်မေးမြန်းရမယ်ဆိုတာ သိလို့ လာတိုင်ပင်တာပေါ့ အေ ရှက်လည်း ရှက် စိတ်လည်းညစ်ပါတယ်အေ မအေး ရယ် ငါဘာလုပ်ရမလဲဟင်

**မအေး** - အမတိုင်ကြားရမယ်လေ

**မိခင်** - ငါ့မှာ စာမှ မတတ်တာ ဘယ်လိုလုပ်ရမလဲ

**မအေး** - ကျမတို့ ကူညီပါမယ်

**အခန်း (၆)**

မော်ကွမ်က လိင်ပိုင်းဆိုင်ရာ အမြတ်ထုတ်မှုနှင့် အလွဲသုံးစားမှုက ကာကွယ်ရန် ကျေးရွာများတွင် ကမ်ပိန်းပြုလုပ်နေသည်။

ကျော်ကျော် အလုပ်ပြုတ်သွားသည်

ကျော်ကျော်အိမ်အပြန်လမ်းတွင် မော်ကွမ်အဖွဲ့မှ PSEA လက်ကမ်းစာစောင်များ လမ်းတွင် ကမ်း၍ Campaign လုပ်နေသည်နှင့် တိုက်ဆိုင်မည်။ ကျော်ကျော် အလွန် စိတ်ထိခိုက်သွားသည် လက်ကမ်းစာစောင်အား စိုက်ကြည့်ရင်း ကျောပိုးအိပ်ကို လွယ်၍ နောင်တဖြင့် ကျော်ကျော် တဖြေးဖြေးထွက်ခွာသွားပုံ နောက်ကျောကို ပြ၍ အဆုံးသတ်မည်။

ဤတွင်ဇာတ်လမ်း ပြီးဆုံးသည်။